ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΕΔ ΕΣΠΑ Υ.ΠΑΙ.Θ.Α.

ΣΥΜΦΩΝΗΤΙΚΟ ΣΥΝΕΡΓΑΣΙΑΣ ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ ΜΕ ΤΙΤΛΟ «…………»

Στ…… ………………. σήμερα την ………….., τα ακόλουθα συμβαλλόμενα μέρη:

(α) το Ανώτατο Εκπαιδευτικό Ίδρυμα με την επωνυμία «ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ-ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ», που εδρεύει στη Θεσσαλονίκη, 3ης Σεπτεμβρίου, Πανεπιστημιούπολη, 54636 vόμιμα εκπροσωπούμενο  από τον Καθηγητή κ. Κυριάκο Υάκινθο, Αντιπρύτανη Έρευνας και Καινοτομίας, το οποίο θα αποκαλείται εφεξής «Συντονιστής φορέας»,

(β) το Ανώτατο Εκπαιδευτικό Ίδρυμα με την επωνυμία «……………………………………………………………», που εδρεύει   στ…   …………………………………………………………….…………..,   νόμιμα   εκπροσωπούμενο   από   τον
………………………………………………………………………………………………………….., το οποίο θα αποκαλείται εφεξής «2ος συμβαλλόμενος»,

Συνάπτουν συμφωνητικό συνεργασίας για την υλοποίηση του έργου με τον τίτλο «Εμπιστοσύνη στα Αστέρια μας» με Κωδικό Δράσης 16289, το οποίο εφεξής για χάρη συντομίας θα αποκαλείται «το έργο».

Έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά :
•	Το έργο με τίτλο «Εμπιστοσύνη στα Αστέρια μας» το οποίο έχει ενταχθεί στο Ταμείο Ανάκαμψης και Ανθεκτικότητας δυνάμει της με αρ. πρωτ.. 6581/8-12-2023 (ΑΔΑ:ΡΠΞΥ46ΝΚΠΔ-943) Απόφαση περί ανάθεσης Υλοποίησης Δράσης/ Έργου με τίτλο «SUB4. Εμπιστοσύνη στα Αστέρια μας/ Trust your Stars» και κωδικό ΟΠΣ ΤΑ 5180664 στην Μονάδα ΤΑΑ, στο πλαίσιο χρηματοδότησης από το Ταμείο Ανάκαμψης και Ανθεκτικότητας, όπως ισχύει.
•	Την με αρ. πρωτ. …………………../…………. Πρόσκληση (ΑΔΑ…..) με τίτλο «SUB4: «Εμπιστοσύνη στα Αστέρια μας»
•	Την υποβληθείσα Αίτηση Χρηματοδότησης για το έργο «Εμπιστοσύνη στα Αστέρια μας» των Φορέων της Σύμπραξης με τίτλο «………..».
•	Τον Εσωτερικό Κανονισμό του Α.Ε.Ι. Συντονιστή Φορέα, ήτοι Τον Οδηγό Χρηματοδότησης και Διαχείρισης του Ε.Λ.Κ.Ε. Α.Π.Θ. όπως ισχύει (ΦΕΚ Β' 6664/31.12.2021, 1η τροποποίηση ΦΕΚ Β' 4318/6.7.2023).
•	Τον Εσωτερικό Κανονισμό του Α.Ε.Ι. Συνδικαιούχου …………………
•	Την Απόφαση του αρμοδίου οργάνου ……………………………(Συντονιστής Φορέας) για την έγκριση υποβολής της αιτήσεως χρηματοδότησης και του Συμφωνητικού Συνεργασίας  για τη Δράση ΙΙ 
•	Την Απόφαση του αρμοδίου οργάνου …………………………… (2ος συμβαλλόμενος) για την έγκριση υποβολής της αιτήσεως χρηματοδότησης και του Συμφωνητικού Συνεργασίας  για τη Δράση ΙΙ.

συμφωνούν, συνομολογούν και κάνουν αμοιβαίως δεκτά τα ακόλουθα:

Άρθρο 1 – Αντικείμενο της σύμβασης
1.1	.Οι ανωτέρω Συμβαλλόμενοι συμφωνούν για την υποβολή Πρότασης με τίτλο «…………………» στο πλαίσιο της  Πρόσκλησης  …………….  με  αρ.  πρωτ.  …………………../………….  Πρόσκληση  (ΑΔΑ…..)  με  τίτλο   «SUB4:
«Εμπιστοσύνη στα Αστέρια μας», αποδεχόμενοι τους όρους και τις προϋποθέσεις που ορίζονται σε αυτήν, προκειμένου να αξιολογηθεί με βάση την προβλεπόμενη σχετική διαδικασία και να επιλεγεί για χρηματοδότηση από την Επιτελική Δομή ΕΣΠΑ Υ.ΠΑΙ.Θ.Α.
1.2	.Οι Συμβαλλόμενοι συμφωνούν στο αντικείμενο και τους στόχους του προτεινόμενου έργου, όπως αυτά ορίζονται στο Άρθρο 2 της παρούσας.

Άρθρο 2 – Υποχρεώσεις και Δικαιώματα των Συμβαλλομένων
2.1	.Σκοπός της παρούσας Σύμβασης είναι η διατύπωση των όρων συνεργασίας μεταξύ των Συμβαλλομένων, η οργάνωση της διαχείρισης του Έργου και ο επιμερισμός του φυσικού και οικονομικού αντικειμένου του έργου που καθένας εξ αυτών αναλαμβάνει καθώς και ο καθορισμός των υποχρεώσεων που αναλαμβάνονται για τη διαχείριση του έργου με τίτλο «……………….».

(Σημείωση: Συνοπτική περιγραφή φυσικού αντικειμένου του έργου)

2.2	. Συντονιστής Φορέας ορίζεται το Ανώτατο Εκπαιδευτικό Ίδρυμα με την επωνυμία «ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ-ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ». Ο Συντονιστής έργου που ορίσθηκε με την απόφαση της Επιτροπής Ερευνών του Συντονιστή Φορέα έχει την ευθύνη για την επικοινωνία με την ΕΔ ΕΣΠΑ Υ.ΠΑΙ.Θ.Α. για θέματα υλοποίησης του έργου.
2.3	.Ο Επιστημονικός Υπεύθυνος του έργου (ΕΥ) με απόφαση της Επιτροπής Ερευνών του Α.Ε.Ι., σύμφωνα με το άρθρο 234 του Ν. 4957/2022 και τον Οδηγό Χρηματοδότησης του Ε.Λ.Κ.Ε. έχει την ευθύνη για τον συντονισμό και την επίβλεψη του έργου από επιστημονικής και τεχνικής πλευράς, την εις βάθος γνώση της θεματικής περιοχής του έργου, την αρτιότητα της υλοποίησης του ερευνητικού σχεδίου και την τήρηση των σχετικών χρονοδιαγραμμάτων.

Άρθρο 3 – Κοινές υποχρεώσεις των Φορέων Σύμπραξης

3.1	.Οι Συμβαλλόμενοι δεσμεύονται για την αποτελεσματική υλοποίηση του Έργου, ήτοι να συνεργάζονται, να εκτελούν και να εκπληρώνουν εγκαίρως όλες τις υποχρεώσεις τους, καλόπιστα και υπό τους όρους, προϋποθέσεις και διαδικασίες που αναφέρονται στην Πρόσκληση του έργου και στην Απόφαση Έγκρισης.
3.2	.Κάθε Συμβαλλόμενοι δεσμεύεται να γνωστοποιεί εγκαίρως στους λοιπούς Συνδικαιούχους κάθε σημαντική πληροφορία,  γεγονός,  πρόβλημα  ή  καθυστέρηση  που  ενδέχεται  να  επηρεάσει  το  έργο.  Επίσης,  είναι
υποχρεωμένος να όλες τις πληροφορίες και το υλικό που είναι αναγκαία για την εκπλήρωση των υποχρεώσεών τους.
3.3	.Κάθε Συμβαλλόμενος διατηρεί την ευθύνη για τη διαχείριση του φυσικού και οικονομικού αντικειμένου του τμήματος του έργου που αναλαμβάνει.
3.4	.Οι Συμβαλλόμενοι δηλώνουν και συμφωνούν ότι θα ενεργούν με καλή πίστη και πνεύμα συνεργασίας προς όφελος όλων, απέχοντας από οποιαδήποτε ενέργεια η οποία θα είχε ως άμεσο ή έμμεσο αποτέλεσμα την πρόκληση οποιασδήποτε ζημίας στα λοιπά συμβαλλόμενα μέρη.
3.5	.Οι Συμβαλλόμενοι είναι από κοινού υπεύθυνοι για την ορθή εκτέλεση του έργου καθώς και για πιθανές κυρώσεις που επιφέρει ή μη εκπλήρωση των υποχρεώσεων που περιλαμβάνονται στην απόφαση ένταξης, και μέχρι του ποσού συμμετοχής του καθενός στον προϋπολογισμό του έργου.
3.6	.Κάθε Συμβαλλόμενος θα εκδίδει τιμολόγια ή άλλα παραστατικά έγγραφα του έργου και θα μεριμνά για την εξόφληση των δαπανών του έργου.
3.7	.Κάθε Συμβαλλόμενος υποχρεούται να τηρεί φάκελο φυσικού και οικονομικού αντικειμένου του έργου

3.8	.Οι Συμβαλλόμενοι φέρουν αλληλέγγυα και εις ολόκληρον ευθύνη έναντι της ΕΔ ΕΣΠΑ Υ.ΠΑΙ.Θ.Α για την ορθή και νόμιμη υλοποίηση του έργου και είναι από κοινού υπεύθυνοι για πιθανές κυρώσεις που επιφέρει ή μη εκπλήρωση των υποχρεώσεων που περιλαμβάνονται στην απόφαση ένταξης.

3.9	. Οι Συμβαλλόμενοι δεσμεύονται ότι:
i.	οι δαπάνες που περιλαμβάνονται στη συγκεκριμένη αίτηση χρηματοδότησης δεν έχουν χρηματοδοτηθεί, ενταχθεί και δεν θα υποβληθούν προς έγκριση χρηματοδότησης σε άλλο πρόγραμμα που χρηματοδοτείται από εθνικούς ή κοινοτικούς πόρους, και
ii.	σε περίπτωση που τα Α.Ε.Ι. αποκτήσουν οικονομικό όφελος από την εκμετάλλευση των αποτελεσμάτων του έργου, υποχρεούνται να το επενδύσουν σε κύρια δραστηριότητά τους, προκειμένου να διατηρείται η μη οικονομική φύση της παρούσας ενισχυόμενης δραστηριότητας.  

Άρθρο 4– Διάρκεια

4.1.	Η διάρκεια ισχύος του παρόντος ορίζεται από την	/         /	έως τη λήξη του έργου όπως κάθε φορά ισχύει, οπότε και λήγει αυτοδικαίως χωρίς καμία απολύτως υποχρέωση έγγραφης ειδοποίησης του ενός Φορέα έναντι του άλλου.
4.2.	Απαγορεύεται στα μέρη να προβαίνουν πρόωρα στη μονομερή λύση του παρόντος, με τις εξαιρέσεις που εισάγονται στο άρθρο 5 του παρόντος.

Άρθρο 5 – Απόσυρση Φορέα και συνέπειες

5.1 Σε περίπτωση που ένα Ανώτατο Εκπαιδευτικό Ίδρυμα αιτηθεί διακοπή συμμετοχής στο έργο προκαλείται πρόωρος τερματισμός του έργου και διακοπή της χρηματοδότησης.
5.2. Ο Αποσυρόμενος Φορέας είναι υπόχρεος σε αποζημίωση του αντισυμβαλλόμενου εάν η απόσυρση έχει επιπτώσεις στη διεκπεραίωση του έργου. Το ποσό θα καθορίζεται από τον Φορέα της Σύμπραξης ο οποίος δεν είχε αποσυρθεί. Ο Αποσυρόμενος Φορέας θα πρέπει να τηρήσει όλες τις οικονομικές του υποχρεώσεις που ίσχυαν πριν από την ημερομηνία της απόσυρσής του. Ο Αποσυρόμενος Φορέας θα πρέπει να επιστρέψει όλο το ποσό που αντιστοιχεί στις προκαταβολές που έλαβε από την ΕΔ ΕΣΠΑ Υ.ΠΑΙ.Θ.Α., αφού αφαιρεθεί το ποσό που δαπανήθηκε για την εκτέλεση του έργου πριν από την ημερομηνία αποχώρησής του, υποβάλλοντας τα κατάλληλα δικαιολογητικά. Ο Αποσυρόμενος Φορέας θα επιστρέψει όλο τον εξοπλισμό ή τα υλικά που του παρασχέθηκαν από τον άλλο Φορέα της Σύμπραξης στο πλαίσιο του έργου. Ο Αποσυρόμενος Φορέας συμφωνεί να παρέχει, ακόμη και μετά την αποχώρησή του, επαρκή υποστήριξη στον άλλο Φορέα της Σύμπραξης για την ολοκλήρωση της εργασίας που σχετίζεται με τις δικές του δραστηριότητες, (όπως αυτές καθορίζονται στην Εγκριτική Απόφαση Χορήγησης Ενίσχυσης πριν από την αποχώρησή του) στο πλαίσιο του έργου και των σχετικών Παραδοτέων.

Άρθρο 6 – Δικαιώματα πνευματικής ιδιοκτησίας

6.1.	Γενικά
Κάθε Συμβαλλόμενος Φορέας δεσμεύεται καταρχήν από τους όρους και τις προϋποθέσεις που καθορίζονται από την Εγκριτική Απόφαση Χορήγησης Ενίσχυσης και από την Πρόσκληση του έργου «Εμπιστοσύνη στα Αστέρια μας», εκτός αν στο παρόν Συμφωνητικό αναφέρονται συμπληρωματικές διατάξεις.
6.2.	Ιδιοκτησία και Προστασία Γνώσης
6.2.1.	Γενικά
Κατά γενική αρχή τα αποτελέσματα  που παράγονται  κατά  τη  διάρκεια εκτέλεσης του έργου, δηλαδή η παραγόμενη γνώση (foreground), αποτελεί ιδιοκτησία του Φορέα που την παράγει.
6.2.2.	Συνιδιοκτησία
Εάν κατά τη διάρκεια υλοποίησης του έργου παραχθεί κοινή εφεύρεση, σχεδιασμός, προϊόν ή εργασία, στην οποία έχουν συνεισφέρει οι Φορείς της Σύμπραξης και εάν τα χαρακτηριστικά της εφεύρεσης, σχεδιασμού, προϊόντος ή εργασίας είναι τέτοια που καθιστούν αδύνατο τον διαχωρισμό για το σκοπό υποβολής αίτησης για απόκτηση και διατήρηση της προστασίας των αντίστοιχων πνευματικών δικαιωμάτων, οι εμπλεκόμενοι Φορείς της Σύμπραξης συμφωνούν ότι θα αποταθούν από κοινού για την απόκτηση και τη διατήρηση των αντίστοιχων δικαιωμάτων. Σε αντίθετη περίπτωση, θα επιδιώξουν την σύναψη κατάλληλων, μεταξύ τους, συμφωνιών τόσο ως προς την προστασία των πνευματικών δικαιωμάτων όσο και ως προς τον επιμερισμό του αντίστοιχου κόστους. Σε κάθε περίπτωση, οι συνδικαιούχοι θα έχουν το δικαίωμα χρήσης και παραχώρησης της χρήσης (με μη-αποκλειστικές άδειες) των εν λόγων δικαιωμάτων, με βάση τους όρους των τυχόν προϋπαρχουσών συμφωνιών, χωρίς την υποχρέωση καταβολής οικονομικού ανταλλάγματος προς τους υπόλοιπους Φορείς της Σύμπραξης ή της συγκατάθεσης αυτών.

6.2.3.	Μεταβίβαση δικαιωμάτων πνευματικής ιδιοκτησίας
Κάθε Μέλος της Σύμπραξης μπορεί να μεταβιβάσει ελεύθερα τα δικαιώματα πνευματικής ιδιοκτησίας των οποίων είναι δικαιούχος, με την επιφύλαξη των δικαιωμάτων και των υποχρεώσεων που προκύπτουν από το παρόν Συμφωνητικό και την Πρόσκληση του Έργου. Κάθε δικαιούχος μπορεί να προσδιορίζει (στο Παράρτημα
……. του παρόντος) συγκεκριμένους τρίτους στους οποίους προτίθεται να μεταβιβάσει την παραγόμενη Γνώση που του ανήκει. Σ’ αυτήν την περίπτωση ο άλλος Φορέας παραιτείται από το δικαίωμά του να υποβάλει ένσταση στη μεταβίβαση προς αυτούς τους τρίτους. Ωστόσο, ο μεταβιβάζων υποχρεούται να ενημερώσει προηγουμένως τους λοιπούς Φορείς της Σύμπραξης για την επικείμενη μεταβίβαση.

6.2.4.	Κατοχύρωση προστασίας
Σε περίπτωση που ένα Μέλος της Σύμπραξης αποφασίζει, με δική του ευθύνη, να μην επιδιώξει επαρκή και αποτελεσματική προστασία για γνώση που έχει παραγάγει κατά την υλοποίηση του έργου, ο εν λόγω Φορέας θα ενημερώσει εγγράφως τον άλλο φορέα της Σύμπραξης.
Οποιοσδήποτε Φορέας της Σύμπραξης ενδιαφέρεται να αποταθεί για την απόκτηση και τη διατήρηση τέτοιας προστασίας θα ενημερώσει εγγράφως τον άλλο Φορέα της Σύμπραξης μέσα σε έναν μήνα από την παραλαβή της σχετικής ειδοποίησης. Ο παραπάνω όρος προϋποθέτει ότι οι ρυθμίσεις για τα Δικαιώματα Πρόσβασης δε θα επηρεαστούν για οποιοδήποτε Φορέα της Σύμπραξης.

6.3.	Δημοσίευση Γνώσης
6.3.1.	Ένας δικαιούχος του έργου δικαιούται να δημοσιεύσει Γνώση η οποία παράχθηκε από άλλο δικαιούχο ή αποτελεί Προϋπάρχουσα Γνώση (background) άλλου δικαιούχου του έργου μόνο με προηγούμενη έγγραφη συγκατάθεση του τελευταίου. Ο όρος αυτός ισχύει ακόμη και στην περίπτωση που η εν λόγω Γνώση ή Προϋπάρχουσα Γνώση είναι συγχωνευμένη με Γνώση που ανήκει στον πρώτο.
6.3.2.	Διάχυση Γνώσης μετά το πέρας του Έργου.
Εάν η διάχυση της Γνώσης δεν επηρεάζει δυσμενώς την προστασία ή την χρήση της και με την επιφύλαξη των νόμιμων συμφερόντων τους, οι Φορείς της Σύμπραξης θα διασφαλίσουν την περαιτέρω διάδοση της Γνώσης τους, όπως προβλέπεται από το πλαίσιο της Πρόσκλησης του Έργου και του παρόντος Συμφωνητικού Συνεργασίας.

6.4.	Δικαιώματα Πρόσβασης
6.4.1 Γενικές Αρχές
Κάθε Φορέας της Σύμπραξης θα λάβει τα κατάλληλα μέτρα για να διασφαλίσει την χορήγηση των Δικαιωμάτων Πρόσβασης που απαιτούνται για την εκπλήρωση των υποχρεώσεων που προβλέπονται από την Εγκριτική Απόφαση Χορήγησης Ενίσχυσης και από το παρόν Συμφωνητικό Συνεργασίας, ακόμη και στην περίπτωση ύπαρξης δικαιωμάτων των υπαλλήλων του, ή οποιουδήποτε προσώπου που ορίζεται ή δεσμεύεται για τη διεκπεραίωση των δραστηριοτήτων που έχει αναλάβει στο έργο.
6.4.2.	Αναγνώριση Προϋπάρχουσας Τεχνογνωσίας
Οι Φορείς της Σύμπραξης έχουν παραθέσει και απαριθμήσει στο Παράρτημα …….. του παρόντος Συμφωνητικού την Προϋπάρχουσα Τεχνογνωσία που απαιτείται για τη διεκπεραίωση του ερευνητικού έργου, για την οποία μπορούν να χορηγήσουν δικαιώματα πρόσβασης. Οι Φορείς της Σύμπραξης συμφωνούν ότι οποιαδήποτε άλλη Προϋπάρχουσα Τεχνογνωσία θα θεωρηθεί ως μη αναγκαία για τη διεκπεραίωση του έργου και θα αποκλειστεί από τις ρυθμίσεις που αφορούν τα Δικαιώματα Πρόσβασης. Συμφωνείται, ωστόσο, ότι οι πληροφορίες του Παραρτήματος …. μπορούν να ανανεωθούν για να περιλάβουν μέρος της Προϋπάρχουσας Τεχνογνωσίας, η οποία δεν περιλαμβάνεται στο Παράρτημα  ………………………….., και  η  οποία θα  μπορούσε να  αποδειχθεί απαραίτητη για τη διεκπεραίωση της εργασίας ενός Φορέα της Σύμπραξης στο έργο ή για τη Χρήση της Γνώσης που προκύπτει για έναν Φορέα από το έργο, σε συνάρτηση με το ΤΠΕ.
6.4.3.	Δικαιώματα Πρόσβασης Απαραίτητα για την Υλοποίηση του Έργου
Οι Φορείς της Σύμπραξης συμφωνούν ότι τα Δικαιώματα Πρόσβασης στην Προϋπάρχουσα Τεχνογνωσία και στην παραγόμενη Γνώση, που απαιτούνται για την υλοποίηση του έργου θα χορηγηθούν χωρίς καταβολή πνευματικών δικαιωμάτων (royalty-free).
6.4.4.	Δικαιώματα Πρόσβασης Απαραίτητα για τη Χρήση Γνώσης Φορέα, η οποία προκύπτει από το Έργο
6.4.4.1.	Απαραίτητη Χρήση Προϋπάρχουσας Τεχνογνωσίας
Οι Φορείς της Σύμπραξης συμφωνούν ότι τα Δικαιώματα Πρόσβασης στην Προϋπάρχουσα Τεχνογνωσία, τα οποία απαιτούνται για τη Χρήση της δικής τους Γνώσης, θα παραχωρηθούν με δίκαιους και εύλογους όρους.
6.4.4.2.	Απαραίτητη Χρήση παραγόμενης Γνώσης
Οι Φορείς της Σύμπραξης συμφωνούν ότι τα Δικαιώματα Πρόσβασης στην παραγόμενη από αυτούς Γνώση, τα οποία απαιτούνται για τη Χρήση της Γνώσης ενός άλλου Φορέα, θα χορηγηθούν χωρίς την καταβολή πνευματικών δικαιωμάτων.
6.4.5.	Αίτηση για Χορήγηση Δικαιωμάτων Πρόσβασης
Τα αναγκαία Δικαιώματα Πρόσβασης θα χορηγηθούν κατόπιν γραπτής αιτήσεως ως ακολούθως: Εάν ένας Φορέας της Σύμπραξης θεωρήσει εύλογα ότι, χωρίς την κατοχή Δικαιωμάτων Πρόσβασης στην Προϋπάρχουσα Τεχνογνωσία ή την παραγόμενη Γνώση ενός άλλου Φορέα της Σύμπραξης, η εργασία που εμπίπτει στις δικές του αρμοδιότητες στο έργο ή η Χρήση της Γνώσης που προκύπτει ως αποτέλεσμα του έργου και του ανήκει, θα ήταν τεχνικά αδύνατη ή θα τύγχανε σημαντικής καθυστέρησης, ο εν λόγω Φορέας θα ζητήσει εγκαίρως και εγγράφως τα Δικαιώματα Πρόσβασης από τον δεύτερο Φορέα, προσδιορίζοντας την απαραίτητη έκταση των Δικαιωμάτων και παρέχοντας εύλογες αποδείξεις για τη συγκεκριμένη ανάγκη. 
Για την παραχώρηση των εν λόγω δικαιωμάτων πρόσβασης, ο αιτών Φορέας υποχρεούται να διασφαλίσει ότι αυτά τα δικαιώματα θα χρησιμοποιηθούν για το συγκεκριμένο σκοπό που δίνονται και ότι θα τηρηθούν οι υποχρεώσεις εμπιστευτικότητας.
6.4.6.	Λογισμικό
Οι Φορείς της Σύμπραξης συμφωνούν ότι τα Δικαιώματα Πρόσβασης στις περιπτώσεις που αφορούν Λογισμικό, δε συνεπάγονται πρόσβαση στον Κώδικα Πηγής (Source Code) αλλά μόνο στον Κώδικα Αντικειμένου (Object Code), εκτός εάν αναφέρεται διαφορετικά στο παρόν Συμφωνητικό. Για το Λογισμικό, που αποτελεί Προϋπάρχουσα Τεχνογνωσία ή παραγόμενη Γνώση, οι Φορείς της Σύμπραξης συμφωνούν  ότι  θα έχουν Περιορισμένη Πρόσβαση στον Κώδικα Πηγής (Source Code) για την υλοποίηση της εργασίας που τους αντιστοιχεί στο πλαίσιο του έργου, αλλά δε θα έχουν οποιαδήποτε πρόσβαση στον Κώδικα Πηγής για άλλη χρήση. Κάθε Φορέας της Σύμπραξης που χορηγεί άδεια για το Λογισμικό του θα έχει το δικαίωμα να ζητήσει προηγούμενη γραπτή συμφωνία με τους εξουσιοδοτημένους φορείς, η οποία θα καθορίζει και θα εξασφαλίζει την προστασία των δικαιωμάτων ιδιοκτησίας του (proprietary rights).
6.4.7.	Χρήση Σημάτων
Κάθε Φορέας της Σύμπραξης διατηρεί όλα τα δικαιώματα και τους τίτλους για τα εμπορικά και επιχειρησιακά ονόματα και επωνυμίες, τα σήματα υπηρεσιών, τα εμπορικά σήματα, τα λογότυπα ή οποιαδήποτε άλλα αναγνωριστικά σύμβολα χρησιμοποιεί για την αναγνώριση των δραστηριοτήτων του, και κανένας Φορέας της Σύμπραξης δε θα αποκτήσει, στο πλαίσιο του παρόντος Συμφωνητικού, οποιαδήποτε γενική άδεια ή άλλο σχετικό δικαίωμα ή τίτλο για οποιοδήποτε σήμα των υπολοίπων Φορέων της Σύμπραξης.

Άρθρο 7 – Διασφάλιση απορρήτου / Εμπιστευτικότητα
7.1. Κατά τη διάρκεια του Έργου και για μια περίοδο 5 (πέντε) ετών από τη λήξη του, για οποιοδήποτε λόγο κι αν επήλθε αυτή, οι Φορείς της Σύμπραξης θα θεωρούν απόρρητες/ εμπιστευτικές, οποιεσδήποτε πληροφορίες που τους αποκαλύφθηκαν κατά τη διάρκεια του έργου από άλλο Φορέα της Σύμπραξης (αποκαλύπτον Μέλος). Προς αποφυγή παρερμηνειών κάθε πληροφορία που θα ανταλλάσσεται θα θεωρείται εμπιστευτική και ιδιόκτητη του Φορέα που την παράσχει, πλην κοινής γνώσης ή πληροφορίας που θα παράγεται κατά την διάρκεια του Έργου.
Συνεπώς, κάθε Φορέας της Σύμπραξης συμφωνεί και δεσμεύεται για τα εξής:
i. το λαμβάνον Μέλος δεν θα χρησιμοποιήσει οποιεσδήποτε τέτοιες πληροφορίες για οποιοδήποτε σκοπό εκτός του πλαισίου των όρων της Απόφασης Χορήγησης Ενίσχυσης και του παρόντος Συμφωνητικού Συνεργασίας,
ii. το λαμβάνον Μέλος, δεν θα αποκαλύψει οποιεσδήποτε τέτοιες εμπιστευτικές πληροφορίες σε οποιοδήποτε τρίτο, εκτός αν υπάρχει γραπτή συγκατάθεση του αποκαλύπτοντος Μέλους, και 
iii. τέτοιες πληροφορίες δεν θα αντιγραφούν, ούτε θα αναπαραχθούν συνολικά ή εν μέρει, σε περιπτώσεις όπου τέτοια αντιγραφή ή αναπαραγωγή δεν έχει εγκριθεί εκ των προτέρων γραπτώς από το αποκαλύπτον Μέλος.
7.2. Καμία ευθύνη δεν καταλογίζεται για χρήση ή αποκάλυψη πληροφοριών εφόσον οι εν λόγω πληροφορίες:
i. έχουν δημοσιοποιηθεί πριν από, ή μετά από την κοινοποίησή τους, χωρίς παραβίαση κάποιας υποχρέωσης εμπιστευτικότητας/εχεμύθειας, ή
ii. ήταν ήδη γνωστές στο λαμβάνον Μέλος πριν την αποκάλυψή τους σε αυτό χωρίς παραβίαση κάποιας υποχρέωσης εμπιστευτικότητας/εχεμύθειας, όπως αποδεικνύεται από γραπτά τεκμήρια στα αρχεία του εν λόγω Μέλους, ή
iii. έχουν νομότυπα ληφθεί, χωρίς παραβίαση του παρόντος Συμφωνητικού, από τρίτο, ο οποίος δεν δεσμεύεται από υποχρέωση εχεμύθειας, ή
iv. έχουν δημοσιοποιηθεί χωρίς παραβίαση του παρόντος Συμφωνητικού, ή οποιασδήποτε άλλης αναληφθείσας υποχρέωσης τήρησης εχεμύθειας κι απορρήτου, ή
v. έχουν αναπτυχθεί νόμιμα από υπαλλήλους του λαμβάνοντος Μέλους, οι οποίοι δεν είχαν πρόσβαση, άμεσα ή έμμεσα, στις εμπιστευτικές πληροφορίες,
7.3. Το κάθε Μέλος θα επιβάλει τις ίδιες υποχρεώσεις στους υπαλλήλους και προστηθέντες του, οι οποίοι λαμβάνουν γνώση των εμπιστευτικών πληροφοριών.
7.4. Το κάθε Μέλος της Σύμπραξης θα επεξεργάζεται τα προσωπικά δεδομένα των εργαζόμενων άλλων Μελών ή πελατών του, σύμφωνα με τον Γενικό Κανονισμό Προστασίας Δεδομένων (ΕΕ) 2016/679, στην έκταση που απαιτείται για τη μεταξύ τους συνεργασία και σύμφωνα με τις εκάστοτε πολιτικές ασφάλειας και προστασίας δεδομένων που θα προσαρμόζει στην ισχύουσα νομοθεσία και τις αποφάσεις των αρμόδιων Εποπτικών Αρχών.

Άρθρο 8 - Τροποποιήσεις

Οποιαδήποτε  δικαιώματα  ή  υποχρεώσεις  των  Φορέων  της  Σύμπραξης  προκύπτουν  από  το  παρόν Συμφωνητικό Συνεργασίας δεν μπορούν να ανατεθούν ή να μεταβιβασθούν, στο σύνολό τους ή εν μέρει, σε
οποιοδήποτε τρίτο, χωρίς την προηγούμενη γραπτή συγκατάθεση του άλλου Φορέα της Σύμπραξης και με την επιφύλαξη των όρων της Εγκριτικής Απόφασης Χορήγησης Ενίσχυσης.
Σε περίπτωση που υπάρχει ουσιώδης διαφορά ανάμεσα στους όρους της Εγκριτικής Απόφασης Χορήγησης Ενίσχυσης και στις διατάξεις του παρόντος, οι Φορείς της Σύμπραξης δεσμεύονται να προβούν άμεσα σε ανάλογη τροποποίηση του παρόντος Συμφωνητικού, αν αυτό κρίνεται απαραίτητο από τον Φορέα Υλοποίησης (ΕΔ ΕΣΠΑ Υ.ΠΑΙ.Θ.Α.).

Άρθρο 9 - Επίλυση Διαφορών 

Οι Φορείς της Σύμπραξης συμφωνούν να καταβάλλουν κάθε δυνατή προσπάθεια για τη φιλική διευθέτηση οποιασδήποτε διαφωνίας η οποία ανακύπτει μεταξύ τους αναφορικά με την υλοποίηση του έργου που έχουν προτείνει στο πλαίσιο της Πρόσκλησης του Έργου και του παρόντος Συμφωνητικού.
Το παρόν Συμφωνητικό Συνεργασίας διέπεται από το ελληνικό δίκαιο, αρμόδια δε για την επίλυση οποιασδήποτε διαφοράς ήθελε προκύψει κατά την ερμηνεία ή εκτέλεση αυτού ορίζονται τα Δικαστήρια της Θεσσαλονίκης..

Τούτων συμφωνηθέντων και γενομένων αποδεκτών το παρόν υπογράφεται ως ακολούθως:

ΟΙ ΣΥΜΒΑΛΛΟΜΕΝΟΙ

ΓΙΑ ΤΟ Α.Ε.Ι……..	ΓΙΑ ΤΟ Α.Ε.Ι. …………….	
α) Ο/Η νόμιμος εκπρόσωπος

Κυριάκος Ι. Υάκινθος 
Αντιπρύτανης  Έρευνας & Καινοτομίας ΑΠΘ
Καθηγητής Τμήματος Μηχανολόγων Μηχανικών

β) Ο/Η Συντονιστής/-στρια Έργου

γ) Ο/Η Επιστημονικός/-η Υπεύθυνος/-η	Ο/Η νόμιμος εκπρόσωπος	

(Σημείωση:   δύναται   να   προστίθενται   σχετικά   Παραρτήματα,   ως   αναπόσπαστα   μέρη   του   παρόντος Συμφωνητικού Συνεργασίας)